Съобщение за проект на Подробен устройствен план (ПУП) – Изменение на план за застрояване на УПИ LXV-17 и Изменение на план за регулация на УПИ LXV, XVI и XVII по плана на „ТМ” АД в землището на гр. Мартен
СЪОБЩЕНИЕ 
по чл.8, ал.4 на Наредбата за условията и реда за извършване на ЕО
Внесеният/ата от възложителя „АСТРА БИОПЛАНТ" ЕООД проект на Подробен устройствен план (ПУП) – Изменение на план за застрояване на УПИ LXV-17 и Изменение на план за регулация на УПИ LXV, XVI и XVII по плана на „ТМ” АД в землището на гр. Мартен, попада в обхвата на т. 9.1 „Закон за устройство на територията”, подточка „Подробни устройствени планове, в т.ч. планове за застрояване” от Приложение 2 към чл. 2, ал.2, т.1 от Наредбата за услоията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-3515-(1)/26.08.2020г. 
